Tabasalu Maasikad - Tõeliselt värsked maasikad - SUIR
http://maaelu.postimees.ee/3579291/suir-ehk-mesilaste-leib-varustab-ka-inimest-vaart-toitainetega
Suir on mesilaste poolt töödeldud õietolm, millest mesilased valmistavad noorte mesilaste ja mesilasema toitmiseks vajalikku toitepiima. Inglise keeles on suir Bee bread (mesilase leib), mis väljendab tabavalt suira olemust. Suira valmistamisel lõhustavad mesilased õietolmukestad, fermenteerivad ja kääritavad piimhappebakteritega saadud massi. Protsessi käigus tekib muuhulgas K vitamiin. Õietolm otse ei ole mesilastele ega inimestele kuigivõrd omastatav. Naljatamisi on õietolmu söömist võrreldud pähklite neelamisega koos koortega.
Suir on kõrge toiteväärtusega ning sisaldab mitmeid inimorganismile vajalikke aineid. Suir sisaldab keskmiselt 55% süsivesikuid, 35% valke, 3% vitamiine (A, B1, B2, B3, B5, B6, E, C, P, D ja K), mineraalaineid (fosfor, magneesium, kaalium, naatrium, magneesium, tsink, raud, koobalt, vask, kroom, jood jt), 2% rasvhappeid ning 5% muid aineid - fermente, looduslikke antibiootikume, antioksüdante, hormoone. Võrreldes õietolmuga on suiras rohkem süsivesikuid ja piimhapet kuid vähem valke ja rasvu. Suir sisaldab ka oluliselt rohkem mineraalsooli, vitamiine ja orgaanilisi happeid. Erinevalt õietolmust ei tekita suir allergiat ja pigem vaktsineerib süstemaatilisel tarbimisel õietolmuallergia vastu, sest suiras on õietolmu rakud purustatud.
Suira kasutati ravimi ning noorendava preparaadina juba Vana-Hiina ja Muinas-Egiptuse kultuurides. Tervendamiseks ja vananemise pidurdamiseks kasutas seda ka Hippokrates.
Suira võib pidada õietolmu kontsentreeritud vormiks. Suira on rahvameditsiinis kasutatud maksa funktsoonide taastamiseks, aneemia korral, insuliinitootmist aktiviseeriva vahendina, vere vedeldajana, vere kolesteroolitaseme alandajana, skleroosivastase vahendina, sapi- ja uriinierituse suurendajana, vähivastase vahendina, kahjulike mikroorganismide arengu piidurdajana soolestikus, immuunsüsteemi stimuleerijana, üldtugevdava vahendina, söögiisu tõstjana ning füüsilise töövõime ja seksuaalfunktsiooni suurendajana. Eesnäärme suurenemise ohtu vähendajana.
Tähelepanelik tuleks siiski olla inimestel, kellel on allergia mesilasmürgi vastu.